‘n Vriendelike vrou heet ons met die intrapslag welkom en knoop soos ‘n ou kennis ‘n geselsie aan. Die slegte nuus is, sê vriendelik vrou, dat die krag af is – net toe die rugby moes begin, nogal, en toe sit amper al die kuiergaste af na elders om die rugby te kyk, maar party het toe darem later teruggekom. Die goeie nuus is dat hulle die meeste geregte op die gasbraaier kan maak, sê sy.